
Pirkimo sąlygų 7 priedas „Sutarties projektas” 

ŽALIŲJŲ ATLIEKŲ KONTEINERIŲ AIKŠTELIŲ PROJEKTAVIMO PASLAUGŲ SUTARTIS

2026 m.                       d. Nr. 
Panevėžys

UAB Panevėžio regiono atliekų tvarkymo centras, atstovaujama l.e.p. direktoriaus Gintauto Ulio, veikiančio pagal įmonės įstatus (toliau – Užsakovas), 
ir  
.............................., atstovaujama di............................., veikiančio pagal įmonės įstatus (toliau – Tiekėjas), 
sudarėme šią sutartį 

I. Sutarties objektas
1. Sutarties objektas – konteinerių aikštelių Joniškėlio m. Vytauto g.,  Pasvalio m. Stoties g. ir Pasvalio m. Dvareliškių g. projekto  parengimo paslaugos (toliau – Paslaugos (toliau – Paslauga). Paslaugų aprašymas, apimtys pateikiami Sutarties priede Nr. 1 „Techninė specifikacija”.
2. Paslaugos įsigyjamos įgyvendinant ES finansuojamą projektą „Komunalinių atliekų rūšiuojamojo atliekų surinkimo pajėgumo plėtra ir atliekų prevencijos bei tinkamo tvarkymo namų ūkiuose skatinimas Panevėžio regione“ Nr. 25-206-P-0001.
3. Sutartis sudaroma įvykdžius žaliąjį pirkimą, vadovaujamasi Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija su visais vėlesniais pakeitimais) patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3. p. nuostatomis - perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos).

II. Paslaugų kainos ir mokėjimo sąlygos
4. Sutartyje nustatoma fiksuotos kainos kainodara. Kainos sudėtinės dalys pateikiamos Sutarties priede Nr. 2 „Tiekėjo pasiūlymas”, kuris yra neatskiriama sutarties dalis.
5. Pradinė Sutarties vertė - ....................... Eur be PVM.
6. Pridėtinės vertės mokestis skaičiuojamas ir apmokamas Lietuvos Respublikos galiojančių teisės aktų nustatyta tvarka pagal tuo metu galiojančius tarifus, kuris Sutarties pasirašymo metu yra 21 proc. Pasikeitus Lietuvos Respublikoje galiojančiuose teisės aktuose numatytam PVM dydžiui, PVM bus apskaičiuojamas galiojančių teisės aktų nustatyta tvarka, taikant PVM dydį, galiojantį prievolės apskaičiuoti PVM atsiradimo momentu.
7. Dėl kitų mokesčių pasikeitimo ar infliacijos sutarties kaina nebus perskaičiuojama.
8. Užsakovas už Paslaugas apmoka dalimis:
8.1. už inžinerinius tyrinėjimas, projektavimo sąlygas, priešprojektinius pasiūlymus - 30   proc. sutarties vertės;
8.2. už galutinio projekto parengimą ir perdavimą Užsakovui - 70 proc. Sutarties vertės.
9. Už tinkamai, kokybiškai ir nustatytais terminais atliktas Paslaugas Užsakovas atsiskaito pagal Tiekėjo pateiktą patvirtintą atliktų darbų aktą ir PVM sąskaitą faktūrą per 30 kalendorinių dienų nuo dokumentų pateikimo sąskaitų administravimo bendrojoje informacinėje sistemoje „SABIS” dienos. Tiekėjas PVM sąskaitas faktūras pateikia naudodamasis SABIS priemonėmis. Priešingu atveju Užsakovas turi teisę neatlikti mokėjimo.
10. Užsakovas už perkamas Paslaugas Tiekėjui atsiskaito mokėjimo pavedimu į Tiekėjo PVM sąskaitoje faktūroje nurodytą banko sąskaitą. 
11. Užsakovas turi teisę, be atskiro išankstinio Tiekėjo įspėjimo, sulaikyti ir/ar išskaičiuoti iš Tiekėjo, pagal šią Sutartį mokamų sumų, visas ir bet kokias nuostolių kompensavimo ir/ar netesybų (delspinigių, baudų ir pan.) sumas, Tiekėjo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą atitinkamai sumai. Apie atliktą įskaitymą Užsakovas informuoja Tiekėją.

III. Paslaugos kokybė ir garantiniai įsipareigojimai
12. Tiekėjas garantuoja, kad šios Sutarties pagrindu atliekama paslauga visiškai atitinka Užsakovo reikalavimus, nustatytus šioje Sutartyje.
13. Tiekėjas atsako už objekto sugriuvimą ar defektus, jeigu objektas sugriuvo ar defektai buvo nustatyti per:
13.1. penkerius metus;
13.2. dešimt metų – esant paslėptų statinio elementų (konstrukcijų, vamzdynų ir kt.);
13.3. dvidešimt metų – esant tyčia paslėptų defektų.

IV. Šalių atsakomybė
14. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
15. Šalys pareiškia ir patvirtina, kad šios Sutarties vykdymo metu Sutarčiai pasibaigus ar ją nutraukus joje numatyta tvarka visos autorių turtinės teisės į paslaugų metu sukurtą projektinę dokumentaciją, atskiras jos dalis, nuo  priėmimo-perdavimo aktų pasirašymo, priklauso Užsakovui. Tiekėjas duoda išankstinį sutikimą Užsakovui ir Užsakovas turi teisę organizuoti ar rengti teisės aktų nustatyta tvarka Tiekėjo parengtų bet kokių paslaugų rezultatų pataisymus ar pakeitimus, atlikti tolesnius etapus, paskirti kitas projektavimo įmones ir/ar fizinius asmenis projekto vykdymo priežiūros funkcijų vykdymui. Esant būtinumui, Užsakovui pareikalavus, Tiekėjas tokį sutikimą įsipareigoja nedelsdamas patvirtinti atskiru Tiekėjo vadovo pasirašytu raštu.
16. Tiekėjas įsipareigoja:
16.1. tinkamai vykdyti Sutartimi prisiimtus įsipareigojimus, numatytus Sutartyje ir Projektavimo darbų apimties aprašyme, įskaitant ir trūkumų šalinimą;
16.2. gavus iš Užsakovo pagrįstą pretenziją dėl Paslaugos kokybės, nedelsiant, bet ne vėliau kaip per 7 darbo dienas nuo pranešimo gavimo dienos, ištaisyti nurodytus trūkumus;
16.3. Projektavimo eigoje, pagrindinius projekto sprendinius, derinti su Užsakovu. 
16.4. savo sąskaita pataisyti techninį darbo projektą pagal Užsakovo, valstybinių projektavimo priežiūrą vykdančių institucijų pastabas, kaip tai numato Lietuvos Respublikos teisės aktai ir per Užsakovo nurodytą protingą terminą pateikti Užsakovui pataisytų brėžinių atskiras naujas kopijas arba laidas;
16.5. per Užsakovo nustatytą protingą terminą savo lėšomis atlyginti Užsakovui visus nuostolius ar žalą, susidariusius dėl Tiekėjo netinkamo Sutarties įvykdymo arba nevykdymo.
17. Užsakovas įsipareigoja:
17.1. priimti Šalių sutartu laiku įvykdytą paslaugą, jeigu jos atitinka šios Sutarties ir Paslaugai taikomus kitus reikalavimus;
17.2. nedelsiant, bet ne vėliau kaip per septynias darbo dienas nuo projekto gavimo, pareikšti pretenzijas Tiekėjui dėl kokybės, ar neatitikimo iškeltiems reikalavimams ;
17.3. sumokėti Sutarties kainą nustatyta tvarka ir terminais;
17.4. tinkamai vykdyti kitus įsipareigojimus, numatytus Sutartyje.
18. Užsakovas, uždelsęs atsiskaityti už gautą Paslaugą Sutartyje nustatytu terminu, moka 0,02 % dydžio delspinigius nuo pavėluotai sumokėtos sumos (be PVM) už kiekvieną uždelstą dieną.
19. Tiekėjas, uždelsęs įvykdyti Paslaugą Sutartyje nurodytu terminu arba nepašalinęs pastebėtų kokybės trūkumų per sutartą laiką, sumoka 0,02 % dydžio delspinigius nuo pavėluotai atlikto užsakymo vertės be PVM už kiekvieną uždelstą dieną.

V. Sutarties įvykdymo terminai ir galiojimas
20. [bookmark: _Ref163141706]Sutarties galiojimo terminas – 6 mėnesiai nuo jos įsigaliojimo dienos (į terminą įskaičiuotas 5 (penkių) mėnesių paslaugų teikimo laikotarpis ir 1 (vienas) mėnuo galutinio atsiskaitymo su tiekėju terminas). 
21. Tiekėjas turi teisę į Sutarties termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako, ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Sutarties terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 5 kalendorines dienas, apie tai praneša Užsakovui, pateikdamas minėtų aplinkybių egzistavimo įrodymus. Nurodytas aplinkybes vertina Užsakovas. Užsakovui sutikus, Paslaugų suteikimo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau 2 mėnesių laikotarpiui.
22. Darbų pabaiga bus laikomas momentas, kai bus pasirašytas paslaugos perdavimo- priėmimo aktas. 
23. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį ir pagal Lietuvos Respublikos teisės aktus, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

VI. Subtiekimas 
24. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. 
25. Paslaugų teikėjas gali keisti Sutarties priede nurodytus subtiekėjus tik prieš tai raštu pranešęs Užsakovui apie tokio keitimo būtinybę ir gavęs jo raštišką sutikimą. 
26. Paslaugų teikėjas Sutarties vykdymo metu gali inicijuoti subtiekėjo, numatyto Sutarties priede, pakeitimą, nurodydamas tokio keitimo motyvus.
27. Užsakovui sutikus su subtiekėjo pakeitimu, Užsakovas kartu su Paslaugų teikėju raštu sudaro susitarimą dėl subtiekėjo pakeitimo, kurį pasirašo Šalys. Šis susitarimas yra neatskiriama Sutarties dalis.
28. Subtiekėjo keitimo tvarkos numatytos Sutarties 26-27 punktuose pažeidimas laikomas esminiu Sutarties pažeidimu.

VII. Sutarties pakeitimai
29. Sutarties sąlygos gali būti keičiamos Viešųjų pirkimų įstatymo 89 straipsnyje nustatyta tvarka.

VIII. Sutarties pažeidimai
30. Vienai Šaliai pažeidus Sutartį, nukentėjusioji Šalis turi teisę:
30.1. reikalauti kitos Šalies vykdyti sutartinius įsipareigojimus;
30.2. reikalauti atlyginti tiesioginius nuostolius;
30.3. reikalauti sumokėti Sutartyje nustatytus delspinigius;
30.4. nutraukti Sutartį;
30.5. taikyti kitus Lietuvos Respublikos teisės aktų nustatytus teisių gynimo būdus.

IX. Sutarties nutraukimas
31. Sutartis gali būti nutraukta raštišku Šalių susitarimu arba vienos iš Šalių valia.
32. Užsakovas, įspėjęs Tiekėją prieš 30 dienų, gali nutraukti Sutartį šiais atvejais:
32.1. kai Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
32.2. kai Tiekėjas įsiteisėjusiu teismo sprendimu pripažįstamas kaltu už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą;
32.3. kai Tiekėjas per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
32.4. kai Tiekėjas nevykdo kitų savo sutartinių įsipareigojimų ir tai yra esminis Sutarties pažeidimas;
32.5. dėl kitokio pobūdžio neveiksnumo, trukdančio vykdyti Sutartį;
33. Tiekėjas, prieš 60 dienų įspėjęs Užsakovą, turi teisę vienašališkai nutraukti šią Sutartį prieš terminą šiais atvejais:
33.1. kai Užsakovas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas;
33.2. kai Užsakovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.
34. Jei Sutartis nutraukiama dėl to, kad Tiekėjas Sutarties nevykdo, vykdo ją netinkamai ar kitaip pažeidžia šios Sutarties sąlygas, Užsakovas tokiu atveju turi teisę reikalauti tiesioginių nuostolių, atsiradusių dėl netinkamo sutarties vykdymo, atlyginimo. Toks Sutarties nutraukimas neatleidžia Tiekėjo nuo delspinigių mokėjimo.
35. Nutraukiant Sutartį, Užsakovas, dalyvaujant Tiekėjui ar jo atstovams, inventorizuoja atliktą Paslaugą ir parengia jų aprašą. Taip pat parengiama ataskaita apie Sutarties nutraukimo dieną esančią Tiekėjo skolą Užsakovui ir Užsakovo skolą Tiekėjui.

X. Ginčų nagrinėjimo tvarka
36. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

XI. Baigiamosios nuostatos
37. Nei viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
38. [bookmark: _Ref163141328]Užsakovo įgalioti asmenys: už sutarties sąlygų tinkamą vykdymą – statybų priežiūros inžinierius Rimvydas Dalinkevičius, tel. 0 698 40584, el. p. rdalinkevicius@gmail.com; už sutarties paskelbimą Viešųjų pirkimų įstatymo nustatyta tvarka – viešųjų pirkimų specialistė Asta Strelčiūnienė, tel. 0 647 09311, el. p.  asta.strelciuniene@pratc.lt. 

Sutarties priedai:
1 priedas – „Techninė specifikacija“;
2 priedas „Tiekėjo pasiūlymas“

Užsakovas: 				                                 Tiekėjas:

UAB Panevėžio regiono atliekų tvarkymo centras 	
Įmonės kodas 300127004	Įmonės kodas 
PVM kodas LT100002135619	PVM kodas 
Beržų g. 3, LT-36237 Panevėžys	
a.s. LT42 7044 0600 0480 1521	a.s. 
AB SEB bankas, kodas 70440	AB bankas, kodas 

L.e.p. direktorius Gintautas Ulys	


